Matthias Numsen Blytt

Matthias Numsen Blytt (født 26. april 1789 i Overhalla, død 26. juni 1862) var en norsk botaniker. 

Han reiste rundt i Norge for å undersøke floraen, og samlet sitt arbeid i Norges Flora. Første del av verket kom ut i 1861, og de to neste bindene ble utgitt av hans sønn, Axel Gudbrand Blytt, som også var en innflytelsesrik botaniker. 

Han samlet også et stort herbarium, og byttet eksemplarer med kolleger i andre land. Blytt var professor i botanikk ved Universitetet i Oslo, og universitetets botaniske museum ble grunnlagt etter at universitetet hadde kjøpt inn herbariet hans. 

Henrik Wergeland leste botanikk på egen hånd, men da han studerte  medisin i et par år i 1834-36, hadde han Blytt som privatlærer i botanikk. To av hans dikt er tilegnet Blytt. Det ene heter Til Sylvan En Botaniker, og forteller hvordan de fant hverandre i kjærlighet til blomstene: "Det var en skjøn Sekund, min Ven / vi møttes første Gang".

Referanser

Eksterne lenker 	
 
 Digitaliserte bøker av Blytt hos Nasjonalbiblioteket

Norske botanikere
Professorer ved Universitetet i Oslo
Medlemmer av Kungliga Vetenskapsakademien
Personer begravet på Vår Frelsers gravlund
Personer fra Overhalla kommune